วอลเลย์บอลสาวไทย ชนะ ญี่ปุ่น 3-0 เซต กีฬาเอเชียนเกมส์
เมื่อวานนี้ (23 ส.ค.2561) การแข่งขันวอลเลย์บอลในมหกรรมกีฬาเอเชียนเกมส์ ครั้งที่ 18 จาการ์ตา-ปาเล็มบัง 2018 ที่สนามเกลอรา บัง การ์โน เทนนิส อินดอร์ สเตเดียม กรุงจาการ์ตา ประเทศอินโดนีเซีย ประเภททีมหญิง กลุ่มเอ ทีมชาติไทย พบ ทีมชาติญี่ปุ่น ซึ่งไทย เอาชนะ ฟิลิปปินส์ในเกมนัดแรก 3-0 เซต ขณะที่ญี่ปุ่นเก็บชัยชนะมา 2 นัด โดยเอาชนะฟิลิปปินส์ และอินโดนีเซีย 3-0 เซตโค้ชด่วน นายดนัย ศรีวัชรเมธากุล ส่งผู้เล่น 6 คนแรกประกอบไปด้วย ปลื้มจิตร์ ถินขาว (กัปตันทีม) ทัดดาว นึกแจ้ง วิลาวัณย์ อภิญญาพงศ์ นุศรา ต้อมคำ ชัชชุอร โมกศรี พิมพิชยา ก๊กรัมย์ และสุพัตรา ไพโรจน์ ตัวรับอิสระเซตแรก ญี่ปุ่นเริ่มต้นได้ดีกว่า เกมรุกทำได้หลากหลาย ทีมไทยเริ่มเดินเครื่องเกมบุกด้วยบอลหัวเสา และบอลเร็ว ทำคะแนนนำในช่วงท้ายเซตและเอาชนะไปด้วยคะแนน 25-20 ส่วนเซต 2 ต้นเซตทีมไทยเริ่มได้อย่างร้อนแรง ทั้งบอลหัวเสาและบอลเร็ว ญี่ปุ่นเร่งเครื่องของบอลรุกจากแดนหลัง และบอลหยอด แซงไทยได้สำเร็จ ไทยยังไม่ยอมแพ้เร่งเครื่องไล่ทำแต้มแซงคืนในช่วงท้ายเซต เอาชนะไปด้วยคะแนน 27-25เซต 3 ไทยออกสตาร์ทได้อย่างยอดเยี่ยม ด้วยเกมบุกที่หลากหลาย และเกมบล็อกที่หนาแน่น ทำคะแนนญี่ปุ่นได้ตลอด แม้ญี่ปุ่นจะพยายามทำเกมไล่มาแต่ไม่ทัน พ่ายไปด้วยคะแนน 20-25 สรุปผลการแข่งขัน ไทย ชนะ ญี่ปุ่น 3-0 เซต 25-20 27-25 25-20 ทีมสาวไทย ชนะ 2 เกมรวด มี 6 คะแนน ขึ้นมานำเป็นอันดับ 1 ของกลุ่มทีมสาวไทยคว้าชัยชนะเหนือญี่ปุ่นชุดใหญ่ เป็นครั้งแรกในรอบ 5 ปี หลังจากที่เคยทำได้ครั้งล่าสุด ในการแข่งขันชิงแชมป์เอเชียที่ จ.นครราชสีมา เมื่อปี 2013 สำหรับนัดต่อไป ทีมชาติไทยจะลงสนามพบกับฮ่องกง ในวันที่ 25 สิงหาคม เวลา 16.30 น.
วอลเลย์บอลสาวไทย ชนะ ญี่ปุ่น 3-0 เซต 25-20 27-25 25-20 ในมหกรรมกีฬาเอเชียนเกมส์ ครั้งที่ 18 ที่ประเทศอินโดนีเซีย
วอลเลย์บอล,เอเชี่ยนเกมส์,ทีมชาติไทย,ญี่ปุ่น,ThaiPBSnews,ThaiPBS,ไทยพีบีเอส,ข่าวไทยพีบีเอส